კეიტ ბლანშეტი

კეტრინ ელის ბლანშეტი (; ; დ.  14 მაისი, 1969, მელბურნი)  — ავსტრალიელი მსახიობი და თეატრის რეჟისორი, რომელსაც მიღებული აქვს უამრავი ჯილდო, მათ შორის სამი კინომსახიობთა გილდიის ჯილდო, სამი ოქროს გლობუსი, სამი BAFTA, ორი ოსკარი და ერთი ვენეციის კინოფესტივალის ჯილდო. 2007 წელს კეიტ ბლანშეტი მოხვდა ჟურნალ ტაიმის მსოფლიოს 100 ყველაზე გავლენიანი ადამიანის სიაში. იგი აგრეთვე მსოფლიოს ერთ-ერთი მაღალანაზღაურებადი მსახიობია.

სამსახიობო კერიერას შეუდგა მას შემდეგ, რაც დაასრულა სწავლა ეროვნული დრამატული ხელოვნების ინსტიტუტში. ფართო საზოგადოების ყურადღება მიიპყრო ელისაბედ I-ის როლის შესრულებისთვის ფილმში „ელისაბედი“ (1988), რისთვისაც გადაეცა BAFTA საუკეთესო მსახიობი ქალისთვის, აგრეთვე ნომინირებული იყო ოსკარზე. ფილმ „ავიატორში კათრინ ჰეპბერნის განსახიერებისთვის გადაეცა ოსკარი საუკეთესო მსახიობი ქალისთვის მეორეხარისხოვან როლში 2005 წელს. 2015 წელს მიიღო ოსკარის მეორე ჯილდო ფილმ „სევდიან ჟასმინში“ შესრულებული როლისთვის.

ბლანშეტის სხვა განთქმული ფილმებია „.ნიჭიერი მისტერ რიპლი (1999), „ბეჭდების მბრძანებლის ტრილოგია (2001–2003), „ჩანაწერები სკანდალის შესახებ“ (2006), „ბაბილონი“ (2006), „ელისაბედი: ოქროს ხანა“ (2007), „მე იქ არ ვარ“ (2007), „ბენჯამინ ბატონის უცნაური ისტორია“ (2008), „ჰობიტის“ ტრილოგია (2012–2014), „კეროლი“, (2015), „კონკია“ (2015), „თორი: რაგნაროკი“ (2017) და „ოუშენის 8 მეგობარი“ (2018). 2008—2013 წლებში ბლანშეტი, მის მეუღლესთან, ენდრიუ უპტონთან ერთად იკავებდა Sydney Theatre Company-ის სამხატვრო ხელმძღვანელის თანამდებობას.

მისი დებიუტი ბროდვეის თეატრში შედგა 2017 წელს. იმავე წელს გახდა ავსტრალიის ორდენის კომპანიონი. 2012 წელს საფრანგეთის მთავრობამ ხელოვნებისა და ლიტერატურის ორდენის კავალერის წოდება მიანიჭა. აგრეთე გადაეცა ლიტერატურის დოქტორის საპატიო ტიტული ახალი სამხრეთი უელსის, სიდნეისა და მაკუორის უნივერსიტეტებისაგან 2017 წელს. 2015 წელს გახდა ბრიტანეთის კინოინსტიტუტის წევრი.

ფილმოგრაფია

 რესურსები ინტერნეტში 





 Cate Blanchett: A Life in Pictures — BAFTA საიტი
 Blanchett, Catherine (Cate) Elise  — „The Encyclopedia of Women and Leadership in Twentieth-Century Australia“

სქოლიო

კატეგორია:დაბადებული 14 მაისი
კატეგორია:დაბადებული 1969
კატეგორია:ოსკარის მფლობელი კინომსახიობები
კატეგორია:ოქროს გლობუსის გამარჯვებულები
კატეგორია:BAFTA-ს გამარჯვებულები (პიროვნებები)
კატეგორია:ჰოლივუდის დიდების ხეივანი
კატეგორია:XX საუკუნის ავსტრალიელი ქალი მსახიობები
კატეგორია:XXI საუკუნის ავსტრალიელი ქალი მსახიობები
კატეგორია:ავსტრალიელი ქალი კინომსახიობები
კატეგორია:ავსტრალიელი თეატრის მსახიობი ქალები
კატეგორია:ავსტრალიელი ქალი ტელემსახიობები
კატეგორია:ავსტრალიელი ქალი გამხმოვანებლები
კატეგორია:ავსტრალიელი ფემინისტები
კატეგორია:ავსტრალიელი რესპუბლიკელები
კატეგორია:ჰელპმანის ჯილდოს მფლობელები
კატეგორია:ავსტრალიის ორდენის კომპანიონები
კატეგორია:ხელოვნებისა და ლიტერატურის ორდენის კავალრები
კატეგორია:ცოცხალი ადამიანები